Kwamitin sulhu na MDD ya jaddada muhimmancin zabe cikin lumana da adalci a RDC-Congo - china radio international
Kwamitin sulhu na MDD ya jaddada muhimmancin zabe cikin lumana da adalci a RDC-Congo
2016-07-16 17:44:21 cri
Kwamitin sulhu na MDD ya jaddada a ranar Jumma'a kan muhimmancin gudanar da zabuka cikin lumana da adalci a kasar RDC-Congo, kamar yadda kundin tsarin mulkin kasar ya tanada, domin zaman lafiya, ci gaba da kuma karfafa tsarin demokaradiyya a cikin wannan kasa.
A cikin wata sanarwa, kwamitin ya jaddada wajabcin gaggautar dake da akwai wajen kira tattaunawar siyasa da za ta kunshi dukkan bangarorin dake ruwa da tsaki, musammun ma kan maida hankali ga shirya zabuka.
Kwamitin sulhu ya kuma bayyana damuwarsa kan karuwar haramce haramce a dandalin siyasa a kasar RDC-Congo, musammun ma kan kame kamen baya bayan nan na mambobin jam'iyyun sisaya dana kungiyoyin fararen hula. Haka kuma kwamitin ya bayyan babbar damuwarsa kan tauye hakkin jama'a da kuma jinkirin da ake samu wajen shirya zabuka. Kwamitin sulhu ya yi kira ga gwamnatin RDC, da kuma bangarorin da abin ya shafa, da su girmama 'yancin dan Adam da kuma kaucewa tashe tashen hankila da kuma tsokana. (Maman Ada)
v Kwamitin sulhun MDD ya tsawaita wa'adin takunkuminsa ga mayakan 'yan tawayen Congo Kinshasa 2015-01-30 14:33:10
v Firaministan kasar Congo Kinshasa ya gana da ministan harkokin wajen Sin 2015-01-16 10:46:05